[{"text_idx": "#000000", "text": "Gwahoddwyd prifysgolion y DU a sefydliadau Addysg Uwch sy\u2019n cynnal cyrsiau serameg i enwebu unigolion ar gyfer cyfle cyffrous i fod yn rhan o Arddangosiadau Myfyrwyr. Bydd y myfyrwyr hyn yn rhoi arddangosiad o dechneg neu broses serameg a fydd yn digwydd mewn man gwaith pwrpasol mewn pabell fawr ar y safle yn ystod yr W\u0302yl."}, {"text_idx": "#000001", "text": "Noddwyd gan Potclays a Potterycrafts"}, {"text_idx": "#000009", "text": "Mae Rob Towler yn grochenydd sy\u2019n ceisio archwilio ac arloesi technegau creu sefydledig yn y traddodiad crochenwaith slip Prydeinig, trwy ddal amrywiaeth o batrymau wedi eu lluniadau mewn clai hylifol. Mae\u2019n defnyddio ei brofiad o ffermio trefol fel pwynt ysbrydoliaeth, yn enwedig natur ragweladwy ond ansicr y tymhorau sy\u2019n bodoli tra\u2019n gweithio ar a gyda\u2019r tir, gan ddathlu amrywiad yn addurniad arwyneb ei waith. Bydd yn arddangos amrediad o dechnegau slip, gan ganolbwyntio\u2019n bennaf ar suddo potiau caled iawn yn gyfangwbl a dangos dulliau cymhwyso a datrysiadau a luniwyd gan ddefnyddio offer ac eitemau sy\u2019n nodweddiadol o sied yr ardd."}, {"text_idx": "#000015", "text": "\u2018Mae gen i ddiddordeb mewn archwilio\u2019r broses draddodiadol o daflu ar olwyn y crochenydd trwy ffra\u0302m gyfoes o ddadadeiladu ac ad-drefnu ffurfiau sydd wedi\u2019u taflu. Rwy\u2019n sleisio, torri a llurgunio\u2019r arwynebau wedi\u2019u taflu, gan droi siapiau y tu chwith allan i archwilio tensiwn yn y clai er mwyn adeiladu potiau cerfluniol deinamig. Hoffwn arddangos dau hanner fy mhroses o wneud. Yn gyntaf, taflu\u2019r darnau rwyf yn eu galw\u2019n \u2018gydrannau cerfluniol\u2019 ac yn ail, adeiladu\u2019r darnau yma gyda\u2019i gilydd pan fyddent yn ddigon sych. Mae\u2019r ail hanner yma yn broses gyffrous, anrhagweladwy wrth i mi weithio gyda naws pob sia\u0302p newydd, gan fyrfyfyrio a gweithio mewn ymateb i ddisgyrchiant a\u2019r ffordd mae\u2019r clai yn symud.\u2019"}, {"text_idx": "#000017", "text": "Nod Natasha yw integreiddio agweddau o\u2019i hymarfer dawns gyfoes gyda maes celf gyfoes 3D. Gan ymchwilio i\u2019r byd mewn modd seicogeograffig, ei nod yw archwilio deunyddiau ac arwynebau mewn perthynas a\u0302\u2019r corff dynol, yn bennaf gan ddefnyddio\u2019r ymdeimlad o \u2018cyffwrdd\u2019. Mae ei gwaith cerfluniol, perfformiadol yn cyfathrebu am ei angstau ei hun ac yn ymchwilio i\u2019r ddeialog rhwng y broses o wneud a\u2019r gweithredu dynol. Ar hyn o bryd mae ganddi ddiddordeb mewn cwestiynau fel \u2018Ym mha ffyrdd y mae\u2019r ffiniau rydyn ni\u2019n eu gosod o amgylch ffurfiau celf yn cael eu dychmygu neu yno go iawn?\u2019 A \u2018Sut gallai archwilio gwaith sy\u2019n bodoli ar yr ymylon neu groesi\u2019r ffiniau hyn agor posibiliadau creadigol newydd?\u2019."}, {"text_idx": "#000018", "text": "Bydd Natasha yn cyflwyno \u2018Femme Maison (After Bourgeois)\u2019 yn ystod amser cinio yn y Theatr ddydd Sadwrn a dydd Sul. Mae\u2019n bwriadu aros yng Nghaerfaddon neu Fryste a\u2019r cyffiniau unwaith y bydd hi\u2019n graddio gyda nod i ddatblygu\u2019r darn ymhellach. Mae hi hefyd eisiau parhau i ddysgu a chymryd rhan mewn prosiectau cydweithredol ac yn gobeithio y bydd ei hymdrechion creadigol yn caniata\u0301u iddi deithio yn y dyfodol agos."}, {"text_idx": "#000020", "text": "\u2018Mae angen i mi greu pethau. Mae\u2019r rhyngweithiad corfforol a\u0302\u2019r deunyddiau yn cael effaith gwellhaol. Mae angen yr actio corfforol arnaf, mae angen i mi gael y gwrthrychau hyn mewn perthynas a\u0302 fy nghorff. \u2019Louise Bourgeois (1911-2010)."}, {"text_idx": "#000022", "text": "GWEITHDY: Crefft ddigidol mewn cydweithrediad a\u0302 phrosesau sgiliau llaw draddodiadol."}, {"text_idx": "#000023", "text": "Mae Ross yn ymchwilio i gwestiynau am ymgorfforiad o ran yr \u2018cyrhaeddiad\u2019 estynedig sy\u2019n cael eu creu trwy dechnolegau fel y rhyngrwyd. Cymerodd ei ymarfer sia\u0302p trwy\u2019r cyfuniad o dechnoleg ddigidol, meddalwedd modelu 3D, CAD a\u2019r sgiliau traddodiadol analog o wneud mowldiau a chastio serameg. Mae\u2019r gwaith yma yn cymryd yn uniongyrchol tir wedi ei ddal yn ddigidol, yn yr achos hwn dyffrynnoedd Cymreig Bannau Brycheiniog, a\u2019i drosi\u2019n llestr. Bydd yr arddangosiad yma yn dangos y sgil o arllwys ac agor mowld plastr, mireinio enghreifftiau wedi\u2019u castio a\u2019u tanio ymlaen llaw, ynghyd ag arddangosiad fideo o\u2019r broses ddigidol y tu o\u0302l i\u2019r gwrthrychau printiedig 3D."}, {"text_idx": "#000024", "text": "\u201cRydw i o hyd wedi cael fy ysbrydoli gan bensaerni\u0308aeth a dulliau ymestyn digidol o wneud ochr yn ochr a\u0302 dulliau crefft draddodiadol. Trwy astudio cwrs gradd amlddisgyblaethol, cawsom ein hannog i archwiliotrwy greu a chael gwybodaeth eang am ddeunyddiau a methodoleg alcemig o gymysgu prosesau a deunyddiau. Cymerodd fy ymarfer sia\u0302p trwy\u2019r cyfuniad o dechnoleg ddigidol, meddalwedd modelu 3D, CAD a\u2019r sgiliau traddodiadol analog o wneud mowldiau a chastio serameg a metelau trwy ychwanegu pren. I gynhyrchu darnau o waith sy\u2019n herio syniadau cyfoes am grefft a dulliau gwneud a\u0302 llaw gyda thirwedd hybrid crefft ddigidol. Dim ond ar o\u0302l y 3 blynedd o archwilio dewisais i ganolbwyntio ar gyfrwngserameg. Wrth ymgymryd a\u0302 fy ymchwil, mae\u2019r broses o wneud yn ymarferol wedi cymryd ro\u0302l lai sylfaenol yn fy ymarfer. Er hyn, rydw i\u2019n dal i greu ac yn credu bod y broses o wneud yn helpu i ddatblygu fy meddwl, pan fydd y dwylo\u2019n gweithio, mae\u2019r meddwl yn rhydd i feddylu ac ystyried y syniadau a\u2019r dadleuon sy\u2019n amgylchynu fy ymchwil.\u201d"}]